เหงือกเป็นแผลเวลาแปรงฟันจะมีเลือดตลอดเป็นมาหลายเดือนแผลไม่หายสาเหตุมาจากอะไร จะเป็นมะเร็งไหมครับ
สวัสดีค่ะ การวินิจฉัยที่เป็นไปได้กรณีแผลในปาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เนื้องอกหรือเนื้อร้ายภายในช่องปาก ซึ่งพบได้น้อย แต่หากมีประวัติสูบบุหรี่เรื้อรัง ก็จะเพิ่มโอกาสแนะนำสังเกตอาการค่ะ ว่าแผลดังกล่าวนี้มันเป็นๆหายๆ หรือเป็นอยู่ตลอดเวลา ไม่เคยหายไป ถ้าเป็นอยู่ตลอด ไม่มีปัจจัยใดทำให้ดีขึ้นได้ อาจจะต้องสงสัยเรื่องเนื้องอกหรือเนื้อร้ายภายในช่องปาก แนะนำพบแพทย์หู คอ จมูก หรือทันตแพทย์เพื่อประเมินรอยโรคอีกครั้งการดูแลตัวเองเบื้องต้น ดื่มน้ำมากๆ พักผ่อน รับประทานอาหารอ่อนๆ ไม่เอามือหรือลิ้นไปโดนบริเวณที่เป็นแผลบ่อยๆ งดดื่มเหล้าและสูบบุหรี่หากแผลลุกลามมากขึ้น ปวด บวมมาก มีหนองไหล มีไข้ อาจมีการติดเชื้อร่วมด้วย ควรรีบไปพบแพทย์